นูร์ มูฮัมหมัด ตะรากี

นูร์ มูฮัมหมัด ตะรากี (; , 15 กรกฎาคม ค.ศ. 1917 – 8 ตุลาคม ค.ศ. 1979) เป็นนักการเมืองชาวอัฟกานิสถาน เป็นผู้นำสาธารณรัฐประชาธิปไตยอัฟกานิสถานคนแรก (ค.ศ. 1978–1979)

นูร์ มูฮัมหมัด ตะรากีเกิดในจังหวัดกัซนี เมื่อ ค.ศ. 1917 พออายุได้ 15 ปี เขาก็ไปทำงานที่เมืองบอมเบย์ และได้พบกับสมาชิกพรรคคอมมิวนิสต์แห่งอินเดียหลายคน ต่อมาตะรากีทำงานที่กระทรวงการคลัง และเขียนหนังสือที่มีเนื้อหาเกี่ยวกับสังคมนิยมหลายเล่ม จนรัฐบาลโซเวียตขนานนามเขาว่าเป็น "แมกซิม กอร์กีแห่งอัฟกานิสถาน" ต่อมาในปี ค.ศ. 1952 ตะรากีถูกส่งไปทำงานที่สถานทูตอัฟกานิสถานในสหรัฐอเมริกา แต่การวิพากษ์วิจารณ์การปกครองของพระเจ้าโมฮัมหมัด ซาฮีร์ ชาห์ ทำให้เขาถูกไล่ออกจากงาน ทำให้ในปี ค.ศ. 1965 ตะรากีก่อตั้งพรรคประชาธิปไตยประชาชนอัฟกานิสถาน และขึ้นเป็นเลขาธิการพรรค ได้สนับสนุนแนวคิดให้อัฟกานิสถานเป็นรัฐตามลัทธิเลนิน จนกระทั่งปี ค.ศ. 1978 ผู้นำฝ่ายซ้ายคนหนึ่งของพรรคถูกลอบสังหาร ตัวตะรากีเองและสมาชิกคนอื่น ๆ ถูกกักบริเวณ ทำให้เกิดการลุกฮือ หลังรัฐบาลในขณะนั้นถูกโค่นล้ม ตะรากีก็ขึ้นเป็นประธานสภาการปฏิวัติ มีอำนาจเทียบเท่าประธานาธิบดีและนายกรัฐมนตรี และเปลี่ยนชื่อประเทศเป็น "สาธารณรัฐประชาธิปไตยอัฟกานิสถาน" การปกครองด้วยระบอบคอมมิวนิสต์ทำให้ประชาชนไม่พอใจและเกิดการก่อการกำเริบ รวมถึงความขัดแย้งกับฮะฟีซอลลาห์ อะมีน ทำให้ตะรากีถูกสังหารในปี ค.ศ. 1979

อ้างอิง

แหล่งข้อมูลอื่น 
 
 
 Nur Muhammad Taraki - NNDB

นักลัทธิคอมมิวนิสต์
นักการเมืองอัฟกานิสถานที่ถูกลอบสังหาร
นักการเมืองอัฟกานิสถาน
ประธานาธิบดีอัฟกานิสถาน
นายกรัฐมนตรีอัฟกานิสถาน
เลขาธิการพรรคคอมมิวนิสต์
ประมุขแห่งรัฐที่ถูกลอบสังหาร
หัวหน้ารัฐบาลที่ถูกลอบสังหาร
บุคคลจากจังหวัดกัซนี